גורד השחקים הגבוה בישראל

ארבעה מגדלים החזיקו בתואר "גורד השחקים הגבוה בישראל". מגדל שלום, שנחנך בשנת 1965 על חורבות הגימנסיה העברית "הרצליה" ברחוב הרצל בתל אביב היה הראשון שבהם. הבניין מתנשא לגובה של 120 מטרים ו-36 קומות. מגדל שלום החזיק גם בתואר "גורד השחקים הגבוה במזרח התיכון" במשך 14 שנים. בתואר המקביל בישראל החזיק המגדל 34 שנים, עד שאיבד את הבכורה לטובת מגדל עזריאלי העגול, שנבנה בשנת 1999 ומתנשא לגובה של 187 מטרים ו-49 קומות - גבוה ב-67 מטרים ממגדל שלום. מגדל עזריאלי החזיק בתואר שנתיים בלבד, עד בנייתו בשנת 2001 של מגדל משה אביב ברמת גן בגובה 235 מטרים. הוא החזיק בתואר 15 שנים עד שבשנת 2016 נטל את התואר מגדל עזריאלי שרונה המתנשא לגובה 238.5 מטרים.

הבדלי הגבהים בין מגדל שלום למגדל עזריאלי העגול, ובינו לבין מגדל משה אביב, נחשבים לגדולים (67 ו-48 מטרים בהתאמה). במשך למעלה מעשור, מאז נחנך מגדל משה אביב, לא נבנו כלל מגדלים המתקרבים אליו בגובהם, או למגדל עזריאלי העגול. באמצע העשור השני של המאה ה-21 החלו לקום בישראל מספר מגדלים שגובהם כ-200 מטרים ויותר, ובראשם המגדל הגבוה ביותר, עזריאלי שרונה.

בימים אלה נבנים בתל אביב ובגבעתיים שלושה מגדלים שצפויים לעבור בגובהם את מגדל עזריאלי שרונה. מכיוון ששלושתם נבנים במקביל אין לדעת מי הראשון שיחלוף בגובהו על פניו ויטול ממנו את התואר. מגדל תוה"א 2 בתל אביב שיכלול 77 קומות ויתנשא לגובה של 292.8 מטרים יעבור בגובהו את עזריאלי שרונה עם השלמת הקומה ה-63. מגדל ביונד בגבעתיים, שעל פי התוכניות העדכניות צפוי לכלול 72 קומות, יחלוף על פניו של מגדל עזריאלי שרונה עם השלמת הקומה ה-60, ומגדל הספירלה בתל אביב יחלוף על פניו עם השלמת הקומה ה-62 ובסופו של דבר גם יהפוך למגדל הגבוה בישראל עם חנוכתו, בגובה של 88 קומות ו- 336.2 מ'. 

מגדל בין ערים הוא מגדל המתוכנן לקום בשטח הנמצא בבעלות עיריית תל אביב, ממוקם בקרבת "מתחם הבורסה" ברמת גן ו"מתחם הסיטי" של גבעתיים, וצפוי להתנשא לגובה של כ-400 מטר ו-100 קומות. הוא אף יחלוק את הבכורה בתואר "המבנה הגבוה בישראל", עם מתקן המכ"ם בדימונה. מגדל גבוה אף יותר מתוכנן במתחם בורסת היהלומים ברמת גן ומכונה "מגדל 120" על פי מספר קומותיו המתוכנן. מגדל זה אמור להתנשא לגובה של 520 מטרים. במקור תוכנן כמגדל בן 111 קומות אך ב-2019 החלו בהליכי האישורים לגובה 120 קומות.

גורדי השחקים הגבוהים בישראל

מגדלים בישראל שגובהם 150 מטרים ומעלה (נכון לדצמבר 2022)

מגדלים הנמצאים בתהליך בנייה

מגדלים בתכנון

ראו גם
מתקן המכ"ם בדימונה
אורות רבין

קישורים חיצוניים
 גורדי שחקים בישראל באתר emporis.com 
 
 
 מיכאל יעקובסון: מגדל יורוקום בגבעתיים יהיה הגבוה בישראל, Xnet, 4 בפברואר 2012

הערות שוליים

ישראל: מבנים
דירוג
ישראל: דירוג